Revoluția franceză de la 1830
Revoluția franceză de la 1830, cunoscută și sub numele de Revoluția din iulie (în ), A doua revoluție franceză, sau Cele trei zile glorioase (în ), a dus la răsturnarea regelui Carol al X-lea, monarhul francez din Casa de Bourbon și întronarea vărului său Ludovic-Filip de Orléans (cel care, după 18 ani pe tronul Franței, avea să fie răsturnat în 1848). Această revoluție a marcat trecerea de la monarhia restaurată a Bourbonilor la o monarhie constituțională (Monarhia din iulie), tranziția puterii de la Casa de Bourbon la ramura sa cadetă, Casa de Orléans și înlocuirea principiului dreptului ereditar cu suveranitatea populară. Susținătorii Casei de Bourbon au fost numiți ulterior „legitimiști”, iar susținătorii lui Ludovic-Filip „orléaniști”.